b'\n_START_ARTICLE_\nKri\xc5\xbenica\n_START_PARAGRAPH_\nKri\xc5\xbenica (latinsko os sacrum) je v enotno kost zra\xc5\xa1\xc4\x8denih pet vretenc. Predstavlja kri\xc5\xbeni\xc4\x8dni del hrbtenice. Je trikotne oblike, z bazo obrnjeno navzgor. Zgoraj je v stiku s petim ledvenim vretencem, na vsaki strani ima obse\xc5\xbeno sklepno ploskev (facies auricularis) za stik s kol\xc4\x8dnico. Hrbteni\xc4\x8dni kanal (canalis vertebralis) se na spodnjem koncu odpira kot kri\xc5\xbeni\xc4\x8dna re\xc5\xbea (hiatus sacralis). Presledki med vretenci, skozi katere izstopajo sakralni \xc5\xbeivci, so ohranjeni kot kri\xc5\xbeni\xc4\x8dne line (foramina sacralia) na sprednji strani kri\xc5\xbenice.'